ai4bharat/Pralekha huggingface dataset:
सांख्यिकी आणि कार्यक्रम अंमलबजावणी मंत्रालय
आधार 2012=100 वर आधारित मार्च 2023 साठी ग्रामीण, शहरी आणि एकत्रित ग्राहक किंमत निर्देशांक जारी
नवी दिल्ली, 12 एप्रिल 2023
राष्ट्रीय सांख्यिकी कार्यालय , सांख्यिकी आणि कार्यक्रम अंमलबजावणी मंत्रालयाने ,मार्च 2023 साठी  अखिल भारतीय आणि सर्व राज्ये/केंद्रशासित प्रदेशांमधील उप-गट आणि गटांसाठी ग्रामीण , शहरी  आणि एकत्रित  ग्राहक किंमत निर्देशांकासह आधार 2012=100 वर आधारित अखिल भारतीय ग्राहक किंमत निर्देशांक  जारी केला आहे.
2.साप्ताहिक नामावलीवर  आधारित राष्ट्रीय सांख्यिकी कार्यालय आणि सांख्यिकी आणि कार्यक्रम अंमलबजावणी मंत्रालयाच्या क्षेत्रीय कार्यान्वयन विभागाच्या क्षेत्रीय कर्मचार्यांनी वैयक्तिक भेटीद्वारे निश्चित केलेल्या सर्व राज्ये/केंद्रशासित प्रदेशांमधील 1114 शहरी बाजारपेठांमधून आणि 1181 गावांमधून किंमतीसंदर्भातील माहिती संकलित केली जाते. मार्च 2023 महिन्यात,राष्ट्रीय सांख्यिकी कार्यालयाने 100% गावांमधील आणि 98.5% शहरी बाजारपेठांमधून किंमती संदर्भातील माहिती संकलित केली , तर बाजारनिहाय किंमती ग्रामीण भागात 90.4% आणि शहरी भागात 93.4% होत्या.
3.सामान्य निर्देशांक आणि अखिल भारतीय ग्राहक किंमत निर्देशांकावर आधारित अखिल भारतीय चलनवाढीचे दर , खालीलप्रमाणे दिले आहेत:
All India year-on-year inflation rates  based on CPI  and CFPI: March 2023 over March 2022
|
|
|
|
Mar. 2023 
|
|
Feb. 2023 
|
|
Mar. 2022
|
|
Rural
|
|
Urban
|
|
Combd.
|
|
Rural
|
|
Urban
|
|
Combd.
|
|
Rural
|
|
Urban
|
|
Combd.
|
|
Inflation
|
|
CPI 
|
|
5.51
|
|
5.89
|
|
5.66
|
|
6.72
|
|
6.10
|
|
6.44
|
|
7.66
|
|
6.12
|
|
6.95
|
|
CFPI
|
|
4.66
|
|
4.82
|
|
4.79
|
|
6.60
|
|
5.09
|
|
5.95
|
|
8.04
|
|
7.04
|
|
7.68
|
|
Index
|
|
CPI 
|
|
178.0
|
|
176.3
|
|
177.2
|
|
177.9
|
|
175.6
|
|
176.8
|
|
168.7
|
|
166.5
|
|
167.7
|
|
CFPI
|
|
172.9
|
|
178.4
|
|
174.9
|
|
172.9
|
|
177.4
|
|
174.4
|
|
165.2
|
|
170.2
|
|
166.9
Notes: Prov. – Provisional, Combd. – Combined
4.सामान्य निर्देशांक आणि अखिल भारतीय ग्राहक किंमत निर्देशांकामधील मासिक बदल खाली दिले आहेत:
Monthly changes  in All India CPI  and CFPI: March 2023 over February 2023
|
|
Indices
|
|
Mar. 2023 
|
|
Feb. 2023 
|
|
Monthly change 
|
|
Rural
|
|
Urban
|
|
Combd.
|
|
Rural
|
|
Urban
|
|
Combd.
|
|
Rural
|
|
Urban
|
|
Combd.
|
|
CPI 
|
|
178.0
|
|
176.3
|
|
177.2
|
|
177.9
|
|
175.6
|
|
176.8
|
|
0.06
|
|
0.40
|
|
0.23
|
|
CFPI
|
|
172.9
|
|
178.4
|
|
174.9
|
|
172.9
|
|
177.4
|
|
174.4
|
|
0.00
|
|
0.56
|
|
0.29
Note: Figures of March 2023 are provisional.
5.एप्रिल 2023 साठी ग्राहक किंमत निर्देशांक जारी करण्याची पुढील तारीख 12 मे 2023  आहे. अधिक माहितीसाठी कृपया www.mospi.gov.in या संकेतस्थळाला भेट द्या.
परिशिष्ट पाहण्यासाठी येथे क्लिक करा.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
कृषी मंत्रालय
पीक विमा योजना
नवी दिल्ली, 5 ऑगस्ट 2022
प्रधानमंत्री पीक विमा योजनेअंतर्गत  नोंदणी करण्यासाठी राष्ट्रीय पीक विमा पोर्टल हे एकमेव साधन आहे. यामध्ये विविध मान्यताप्राप्त बँका किंवा वित्तीय संस्थांच्या मार्फत प्राप्त झालेल्या शेतकऱ्यांच्या अर्जाची नोंदणी होते. शेतकऱ्यांची नावनोंदणी, विम्याच्या हप्त्याची रक्कम अदा करणे, शेतकऱ्यांचा विमा हप्ता संबंधित विमा कंपनीकडे हस्तांतरित करणे, राष्ट्रीय पीक विमा पोर्टल  वर शेतकऱ्यांविषयीच्या माहितीची नोंद करणे यासाठी विशिष्ट कट ऑफ तारखा निर्धारित केल्या आहेत. मात्र निरीक्षणातून असे दिसून आले आहे की काही राज्ये आणि केंद्रशासित प्रदेशातील बँका किंवा वित्तीय संस्था एनसीआयपी वर माहिती अपलोड करत नाहीत, त्यामुळे शेतकऱ्यांना वेळेवर नावनोंदणी करता येत नाही.
असे प्रकार होऊ नयेत यादृष्टीने , शेतकऱ्यांचे प्रस्ताव अथवा अर्ज सादर करण्यासाठी, तसेच एनसीआयपीवर वैयक्तिक शेतकरी-निहाय डेटा नोंदणी आणि विमा हप्त्यावरच्या अनुदानाची रक्कम मोजण्याच्या हेतूने, बँका किंवा वित्तीय संस्थांना कट ऑफ तारखेपासून अतिरिक्त 15 दिवस मुदतवाढ देण्यात आली आहे.
मात्र कर्जदार शेतकरी बँकेच्या संबंधित शाखा तसेच प्राथमिक कृषी पतसंस्थांच्या चुकीमुळे किंवा हलगर्जीपणामुळे किंवाखाते पुस्तकांमध्ये चुकीच्या व्यवहारांच्या माहितीमुळे उद्भवलेल्या त्रुटीमुळे या योजनेअंतर्गत लाभ मिळण्यापासून वंचित राहता कामा नयेत, याची खबरदारी संबंधित संस्थेला घ्यावी लागेल, तसेच अशा घटनांमध्ये संबंधित संस्थाना सर्व नुकसान भरून द्यावे लागेल.
केंद्रीय कृषी आणि शेतकरी कल्याण मंत्री श्री नरेंद्र सिंह तोमर यांनी आज राज्यसभेत एका लेखी उत्तरात ही माहिती दिली.
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 156
राष्ट्रपती कार्यालय
सात देशांच्या राजदुतांनी आपली अधिकार पत्रे व्हिडीओ कॉन्फरन्सिंगद्वारे राष्ट्रपतींना केली सादर
नवी दिल्ली, 21 मे 2020
राष्ट्रपती राम नाथ कोविंद यांनी आज डेमोक्रटीक पीपल्स रिपब्लिक ऑफ कोरिया, सेनेगल, त्रिनिनाद आणि टोबेगो, मॉंरिशस, ऑस्ट्रेलिया, कोट दी आयव्हरी आणि रवांडा या देशांच्या राजदूत आणि उच्चायुक्तांकडून व्हिडीओ कॉन्फरन्सिंगद्वारे अधिकारपत्रे स्वीकारली.
राष्ट्रपती भवनाच्या इतिहासात प्रथमच अधिकारपत्रे डिजिटल माध्यमातून सादर करण्यात आली. कोविड-19 मुळे निर्माण झालेल्या आव्हानावर मात करणे डिजिटल तंत्रज्ञानामुळे शक्य होत असून कामे कल्पक पद्धतीने करणेही शक्य होत असल्याचे राष्ट्रपती म्हणाले.अधिकारपत्रे सादर करण्याचा हा डिजिटल कार्यक्रम म्हणजे राजनैतिक समुदायासमवेत भारताच्या असलेल्या संबंधात विशेष दिवस असल्याचे ते म्हणाले.भारतीय जनतेच्या आणि जगाच्या प्रगतीसाठी डिजिटल मार्गाच्या अमर्याद शक्यता आजमावण्यासाठी भारत कटिबद्ध असल्याचे त्यांनी सांगितले.
कोविड-19 महामारीमुळे जागतिक समुदायासमोर अभूतपूर्व आव्हान निर्माण झाले असून या संकटाने अधिक जागतिक सहकार्याची आवश्यकता निर्माण झाल्याचे राष्ट्रपतींनी या राजनैतिक अधिकाऱ्यांना संबोधित करताना सांगितले. या महामारीविरोधातल्या लढ्यात सहकारी राष्ट्रांना मदतीचा हात पुढे करण्यात भारत आघाडीवर असल्याकडे त्यांनी लक्ष वेधले.
आज या राजदूत/ उच्चायुक्त यांनी अधिकारपत्रे सादर केली-
- चो हुई चाओल, डेमोक्रटीक पीपल्स रिपब्लिक ऑफ कोरियाचे राजदूत
- अब्दुल वाहाब हैदरा,सेनेगलचे राजदूत
- डॉ रॉजेर गोपूल,त्रिनिनाद आणि टोबेगोचे उच्चायुक्त
- सांती बाई हनुमंजे, मॉंरिशसच्या उच्चायुक्त
- ब्यारी रॉबर्ट ओ फरेल, ऑस्ट्रेलियाचे उच्चायुक्त
- एनड्राय एरिक कॅमिली, कोट दी आयव्हरी राजदूत
- जाकलीन मुकान्गिरा,रवांडाच्या उच्चायुक्त
आजच्या कार्यक्रमाने भारताच्या डिजिटल राजनैतिक घडामोडीमधे नवे परिमाण दिले आहे.
M.Jaitly/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
पंतप्रधान कार्यालय
इलाबेन भट्ट यांच्या निधनाबद्दल पंतप्रधानांनी व्यक्त केले दुःख
नवी दिल्ली, 2 नोव्हेंबर 2022
प्रसिद्ध शिक्षणतज्ञ आणि सामाजिक कार्यकर्त्या इलाबेन भट्ट यांच्या निधनाबद्दल पंतप्रधान नरेंद्र मोदी यांनी दुःख व्यक्त केले आहे. महिला सक्षमीकरण, समाज सेवा आणि तरुणांमध्ये शिक्षणाचा प्रसार करण्यासाठी त्यांनी केलेल्या प्रयत्नांचे पंतप्रधानांनी स्मरण केले आहे .
एका ट्विटमध्ये पंतप्रधान म्हणाले:
“ઇલાબેન ભટ્ટના અવસાનથી દુઃખ થયું. મહિલા સશક્તિકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
युवा व्यवहार आणि क्रीडा मंत्रालय
फिट इंडिया फ्रीडम रायडर बाइकर रॅलीचा जवाहरलाल नेहरू स्टेडियम येथे यशस्वी समारोप
फिट इंडिया फ्रीडम रायडर बाइकर रॅलीचा समारोप सोहळा गुरुवारी जवाहरलाल नेहरू, स्टेडियम नवी दिल्ली येथे संपन्न झाला. ही अनोखी मोहीम ऑल इंडिया मोटरबाइक एक्सपिडिशन  द्वारे आयोजित करण्यात आली होती. जिल्हा केंद्र सरकारच्या फिट इंडिया या प्रमूख उपक्रम म्हणून समर्थन दिले होते.
या समारोप समारंभाला केंद्र सरकारच्या युवा व्यवहार आणि क्रीडा मंत्रालयाच्या सचिव सुजाता चतुर्वेदी, भारतीय क्रीडा प्राधिकरणाचे महासंचालक संदिप प्रधान, तसेच केंद्रीय क्रीडा मंत्रालय आणि भारतीय क्रीडा प्राधिकरणातील इतर मान्यवर उपस्थित होते. 11 महिलांसह एकूण 75 रायडर्सनी, 75 दिवसांमध्ये, कन्याकुमारी ते वाराणसी आणि गांधीनगर ते शिलॉन्ग अशा 34 राज्ये/केंद्रशासित प्रदेशांमधल्या 75 शहरे/नगरांचा 18,000+ किलोमीटरचा प्रवास पूर्ण केला.
या बाइक स्वारांनी त्यांच्या मोहिमेदरम्यान, केवडियातील स्टॅच्यू ऑफ युनिटी, सिमला येथील व्हिसेरेगल लॉज, गुवाहाटीमधील कामाख्या मंदिर, मदुराईमधील मीनाक्षी मंदिर इत्यादी प्रतिष्ठित ठिकाणांनाही भेट दिली. त्यांनी उत्तरेकडील पट्ट्यातील पठारे, पश्चिमेकडील वाळवंट , ईशान्येकडील पर्वत, दक्षिणेकडील किनारपट्टी मार्गे प्रवास केला आणि सियाचीन सारख्या ठिकाणी अत्यंत प्रतिकूल हवामानाचा सामना केला.
“या असामान्य कामगिरीबद्दल मी सर्व 75 स्वारांचे अभिनंदन करते. मला आनंद आहे की तुम्ही सर्वजण सुखरूप परतलात आणि अनेकांना प्रेरणा दिली आहे,” असे सुजाता चतुर्वेदी यांनी नमूद केले. "निरोगी आणि तंदुरुस्त राहणे हे राष्ट्रीय कर्तव्य आहे आणि प्रत्येकाने या राष्ट्रीय कर्तव्यासाठी काम करावे आणि तंदुरुस्त रहावे अशी माझी इच्छा आहे."
या रॅली दरम्यानच्या कार्यक्रमांना उत्तर प्रदेशचे मुख्यमंत्री, मणिपूर आणि गुजरातचे राज्यपाल, स्थानिक खासदार, जिल्हाधिकारी तसेच प्रसिद्ध व्यक्तींसारख्या महत्त्वाच्या मान्यवरांनी भाग घेतला. या मोहिमे दरम्यान, बाइकरच्या तुकडीने या मोहिमेबद्दल माहिती दिली आणि त्यांचे अनुभव देखील कथन केले आणि त्यानंतर प्रेक्षकांना प्रेरित करण्यासाठी त्यांनी आरोग्याविषयी संवाद देखील साधला. या रायडर्सनी गुजरातमधील गरबा सारख्या विशेष कार्यक्रमांमध्ये देखील भाग घेतला के या मोहिमेतील मुख्य आकर्षणांपैकी एक ठरले.
पंतप्रधान कार्यालय
पंतप्रधानांच्या हस्ते येत्या 18 मे रोजी, आंतरराष्ट्रीय वस्तूसंग्रहालय प्रदर्शन 2023 चे होणार उद्घाटन
नॉर्थ आणि साऊथ ब्लॉक इथे निर्माण होणाऱ्या ‘आभासी वॉकथ्रू’ चे पंतप्रधानांच्या हस्ते उद्घाटन
नवी दिल्ली, 16 मे 2023
पंतप्रधान नरेंद्र मोदी यांच्या हस्ते येत्या 18 मे 2023 रोजी नवी दिल्लीत प्रगती मैदान इथे सकाळी साडे दहा वाजता, आंतरराष्ट्रीय संग्रहालय प्रदर्शनाचे उद्घाटन होणार आहे.
स्वातंत्र्याच्या अमृतमहोत्सवाचे औचित्य साधत, हे आंतरराष्ट्रीय संग्रहालय प्रदर्शन आयोजित करण्यात आले असून, 47 व्या आंतरराष्ट्रीय संग्रहालय दिनानिमित्त त्याचे उद्घाटन होणार आहे. यंदाच्या आंतरराष्ट्रीय संग्रहालय दिनाची संकल्पना, “संग्रहालये,शाश्वतता आणि कल्याण’ अशी आहे. या वस्तूसंग्रहालय प्रदर्शनामागचा उद्देश, संग्रहालयांबाबत या क्षेत्रातील व्यावसायिकांसोबत सर्वंकष चर्चा सुरु करणे आणि भारताच्या सांस्कृतिक मुत्सद्देगिरी मध्ये महत्वाची भूमिका पार पाडू शकतील, अशा सांस्कृतिक केंद्रांची निर्मिती करणे हा आहे.
याच कार्यक्रमादरम्यान, पंतप्रधान नॉर्थ ब्लॉक आणि साउथ ब्लॉकमधील आगामी राष्ट्रीय संग्रहालयाच्या ‘आभासी वॉकथ्रू’चेही उद्घाटन करतील. हे संग्रहालय म्हणजे, भारताचे वर्तमान घडवण्यात योगदान देणाऱ्या भारताच्या भूतकाळातील ऐतिहासिक घटना, व्यक्तिमत्त्वे, कल्पना आणि कामगिरी ठळकपणे प्रदर्शित करण्याचा एक व्यापक प्रयत्न आहे.
तसेच,आंतरराष्ट्रीय संग्रहालय प्रदर्शनाचे मॅस्कॉट म्हणजेच शुभंकर, ‘अ डे इन म्युझियम’ म्हणजेच ‘एक दिवस संग्रहालयामध्ये’ ही चित्रमय कादंबरी, दिवस, भारतीय संग्रहालयांची निर्देशिका, कर्तव्य पथचा खिशात मावेल असा नकाशा आणि संग्रहालय कार्ड्सचे अनावरण देखील पंतप्रधानांच्या हस्ते होईल.
आंतरराष्ट्रीय संग्रहालय प्रदर्शनाचे शुभंकर हे चेन्नापट्टणम कला शैलीतील लाकडापासून बनवलेल्या नर्तिकेची मूर्ती आहे. तर चित्रमय कादंबरीत राष्ट्रीय संग्रहालयाला भेट देणाऱ्या मुलांच्या समूहाचे वर्णन आहे, ज्यांना संग्रहालयासंदर्भात उपलब्ध असलेल्या विविध करिअर संधींबद्दल माहिती मिळते. भारतीय वस्तुसंग्रहालयांची निर्देशिका ही भारतीय संग्रहालयांचे सर्वंकष सर्वेक्षण आहे. तर कर्तव्यपथाचा छोटा नकाशा विविध सांस्कृतिक जागा आणि संस्थांची माहिती देणारा असून, त्याद्वारे, काही महत्वाच्या ऐतिहासिक मार्गांमधील इतिहासाचाही मागोवा घेता येईल. म्युझियम कार्ड्स हा देशभरातील प्रतिष्ठित संग्रहालयांचे सचित्र दर्शन आणि माहिती देणारा, 75 कार्डांचा संच आह. याद्वारे सर्व वयोगटातील लोकांना संग्रहालयांची अभिनव पद्धतीने ओळख करुन दिली आहे. प्रत्येक कार्डमध्ये संग्रहालयांची थोडक्यात माहिती आहे.
या कार्यक्रमामध्ये जगभरातील सांस्कृतिक केंद्रे आणि संग्रहालयांमधील आंतरराष्ट्रीय प्रतिनिधी मंडळाचाही सहभाग असेल.
S.Bedekar/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
मिलाद-उन-नबी निमित्त पंतप्रधानांच्या राष्ट्राला शुभेच्छा
(नवी दिल्ली, 21 नोव्हेंबर 2018
पंतप्रधान नरेंद्र मोदी यांनी मिलाद-उन-नबीच्या पवित्र प्रसंगी देशवासियांना शुभेच्छा दिल्या आहेत.
‘मिलाद-उन-नबी निमित्त शुभेच्छा. प्रेषित पैगंबरांची आदर्श शिकवणूक आम्हाला आठवते आणि सर्वत्र सौहार्द बंधुभाव आणि शांतता नांदो अशी प्रार्थना’ असे पंतप्रधानांनी म्हटले आहे.
S.Tupre/J.Patankar/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- Highest ever 1.33 crore doses have been administered in a single day
- 65.41 Cr. vaccine doses administered so far under Nationwide Vaccination Drive
- More than 18.3 crore doses have been administered in the month of August
- 41,965 new cases in the last 24 hours
- Active cases account for 1.15% of total cases
- India's Active caseload stands at 3,78,181
- Recovery Rate currently at 97.51%
- 33,964 recoveries in the last 24 hours increases Total Recoveries to 3,19,93,644
- Weekly Positivity Rate  less than 3% for last 68 days
- Daily positivity rate reported to be 2.61%
- 52.31 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 1 सप्टेंबर 2021
आरोग्य मंत्रालयाची कोविड-19 घडामोडींवरील माहिती
लसीकरण मोहिमेत महत्वपूर्ण टप्पा गाठत भारतात लसीकरणाअंतर्गत काल 1 कोटीहून अधिक कोविड-19 प्रतिबंधक लसींच्या मात्रा देण्यात आल्या. गेल्या 5 दिवसात भारताने दोन वेळा हे यश प्राप्त केले आहे. आज सकाळी 7 पर्यंत प्राप्त झालेल्या प्राथमिक माहितीनुसार गेल्या 24 तासांमध्ये 1,33,18,718 लसीच्या मात्रा देत भारताच्या कोविड -19 लसीकरणाने 65.41 कोटी  लसींच्या मात्रा देणे पूर्ण करत मागील संख्येला मागे टाकले आहे. हे लसीकरण 69,06,357 सत्रांच्या द्वारे साध्य झाले आहे. संपूर्ण देशात कोविड -19 प्रतिबंधक लसीकरण मोहिमेची गतीमानता वाढवणे आणि देशभरात मोहिमेच्या व्याप्तीचा विस्तार करण्यासाठी केंद्र सरकार कटीबद्ध आहे.
गेल्या 24 तासांत 33,964 रूग्ण कोविडमुक्त झाले त्यामुळे कोविड संसर्गातून आतापर्यंत बरे झालेल्या रुग्णांची संख्या  3,19,93,644 झाली आहे. परिणामी, भारताचा रोगमुक्ती दर 97.51%आहे.
केंद्र आणि राज्ये/केंद्रशासित प्रदेश यांच्याद्वारे केल्या गेलेल्या शाश्वत आणि सहयोगात्मक प्रयत्नांमुळे, आता सलग 66 व्या दिवशी 50,000 पेक्षा कमी दैनंदिन नवीन रूग्णांची नोंदणी झाली आहे. गेल्या 24 तासांत 41,965 नवीन कोविडग्रस्त रूग्णांची नोंद झाली. देशातील सध्याची कोविड सक्रिय रुग्णसंख्या 3,78,181 इतकी आहे. ही संख्या सध्या देशातील एकूण सक्रीय रुग्णांच्या 1.15% आहे.
देशभरात कोविड संसर्ग तपासणी चाचण्या करण्याची क्षमता वाढवली जात आहे. गेल्या 24 तासांमध्ये एकूण 16,06,785 कोविड संसर्ग तपासणी चाचण्या करण्यात आल्या. भारतात आतापर्यंत एकूण 52.31 कोटी कोविड संसर्ग तपासणी चाचण्या करण्यात आल्या आहेत. देशभरात कोविड चाचण्यांच्या क्षमतेचा विस्तार होत असताना, सध्या साप्ताहिक सकारात्मकता  दर 2.58% असून हा दर गेल्या 68 दिवसांपासून 3% पेक्षा कमी राहिला आहे . दैनंदिन सकारात्मकता दर 2.61%आहे. सलग 86 दिवसांपासून दैनंदिन सकारात्मकता दर 5% च्या खाली राहिला आहे.
इतर अपडेट्स :
Important TweetsN.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
पंतप्रधान कार्यालय
आणीबाणीला विरोध करणाऱ्यांचे पंतप्रधानांनी केले स्मरण
भारतीय लोकशाही बळकट करण्यासाठी आणि आपल्या राज्यघटनेतल्या मूल्यांचे पालन करण्यासाठी सर्वतोपरी कार्य करण्यासाठी कटीबद्ध होऊया - पंतप्रधान
आणीबाणीला विरोध करत भारतीय लोकशाहीचे रक्षण करणाऱ्या सर्व महान व्यक्तींचे स्मरण पंतप्रधान नरेंद्र मोदी यांनी केले आहे.
1975 मध्ये याच दिवशी लागू झालेल्या आणीबाणीनिमित्त केलेल्या ट्वीटमध्ये पंतप्रधानांनी म्हटले आहे,
‘#DarkDaysOfEmergency , आणीबाणीच्या काळ्याकुट्ट कालखंडाचा कधीच विसर पडू शकत नाही. 1975 ते 1977 हा कालखंड संस्थांच्या विनाशाचा साक्षीदार आहे.
भारतीय लोकशाहीची भावना बळकट करण्यासाठी आणि आपल्या राज्यघटनेतल्या मूल्यांचे पालन करण्यासाठी सर्वतोपरी कार्य करण्यासाठी कटीबद्ध होऊ या.
कॉंग्रेसने अशा प्रकारे लोकशाही मुल्ये पायदळी तुडवली. ज्यांनी आणीबाणीला विरोध केला आणि भारतीय लोकशाहीचे रक्षण केले अशा सर्व थोरांचे स्मरण करत आहोत. #DarkDaysOfEmergency’
https://instagram.com/p/CQhm34OnI3F/?utm_medium=copy_link
पंतप्रधान कार्यालय
15 ते 18 वर्षे वयोगटातील 50% हून अधिक किशोरवयीनांना कोविड प्रतिबंधक लसीची पहिली मात्रा देण्यात आल्याबद्दल पंतप्रधानांनी केली प्रशंसा
नवी दिल्ली 19 जानेवारी 2022
वय वर्षे 15 ते 18 या गटातील 50%हून जास्त किशोर, किशोरींना कोविड प्रतिबंधक लसीची पहिली मात्रा देण्यात आल्याबद्दल पंतप्रधान नरेंद्र मोदी यांनी प्रशंसा केली आहे.
केंद्रीय आरोग्य मंत्री डॉ.मनसुख मांडवीय यांनी केलेल्या ट्विटला प्रतिसाद देताना पंतप्रधान म्हणाले;
“तरुण आणि युवा भारत आपल्याला मार्ग दाखवीत आहे!
ही अत्यंत उत्साहवर्धक बातमी आहे. आपण लसीकरणाचा हाच वेग कायम ठेवूया.
लसीकरण करून घेणे आणि कोविड संबंधी सर्व नियमांचे पालन करणे अत्यंत महत्त्वाचे आहे. आपण सर्व एकत्रितपणे या महामारीशी लढा देऊया.”
पंतप्रधान कार्यालय
पंतप्रधानांचा 24 ऑगस्टला हरियाणा आणि पंजाब दौरा
फरिदाबादच्या अमृता रुग्णालयाचे पंतप्रधानांच्या हस्ते होणार उद्घाटन
नवीन रुग्णालयाच्या माध्यमातून राष्ट्रीय राजधानी क्षेत्रातील आधुनिक वैद्यकीय पायाभूत सुविधांना मिळणार चालना
साहिबजादा अजितसिंग नगर जिल्हा  येथे पंतप्रधान ‘होमी भाभा कर्करोग रुग्णालय आणि संशोधन केंद्र’ राष्ट्राला समर्पित करणार
रुग्णालयाद्वारे पंजाब आणि शेजारील राज्ये आणि केंद्रशासित प्रदेशातील रहिवाशांना मिळणार जागतिक दर्जाची कर्करोग सेवा आणि उपचार
नवी दिल्ली, 22 ऑगस्ट 2022
पंतप्रधान नरेंद्र मोदी 24 ऑगस्ट 2022 रोजी हरियाणा आणि पंजाबचा दौरा करणार आहेत. त्या दिवशी पंतप्रधानांच्या हस्ते दोन महत्त्वाच्या आरोग्य उपक्रमांचे उद्घाटन/राष्ट्रार्पण केले जाणार आहे. सकाळी 11 वाजता पंतप्रधानांच्या हस्ते हरियाणातील फरिदाबाद येथे अमृता रुग्णालयाचे उद्घाटन होणार आहे. त्यानंतर पंतप्रधान मोहालीला जातील आणि दुपारी 02:15 वाजता मुल्लानपूर, न्यू चंदीगड, साहिबजादा अजितसिंग नगर जिल्हा  येथे ‘होमी भाभा कर्करोग रुग्णालय आणि संशोधन केंद्र’ राष्ट्राला समर्पित करतील.
पंतप्रधानांची हरियाणा भेट
पंतप्रधानांद्वारे फरिदाबादमध्ये अमृता रुग्णालयाचे उदघाटन झाल्यावर राष्ट्रीय राजधानी क्षेत्रात  आधुनिक वैद्यकीय पायाभूत सुविधांच्या उपलब्धतेला चालना मिळेल. माता अमृतानंदमयी मठाचे व्यवस्थापन असणारे सुपर स्पेशालिटी रुग्णालय 2600 खाटांनी सुसज्ज असेल. सुमारे 6000 कोटी रुपये खर्चून बांधण्यात येणारे हे रुग्णालय, फरिदाबाद आणि संपूर्ण एनसीआर मधील लोकांना अत्याधुनिक आरोग्य सुविधा प्रदान करेल.
पंतप्रधानांची पंजाब भेट
पंजाब आणि शेजारील राज्ये आणि केंद्रशासित प्रदेशातील रहिवाशांना जागतिक दर्जाची कर्करोग सेवा पुरविण्याच्या प्रयत्नात पंतप्रधान मुल्लानपूर, न्यू चंदीगड, साहिबजादा अजितसिंग नगर जिल्हा  येथे 'होमी भाभा कर्करोग रुग्णालय आणि संशोधन केंद्र' राष्ट्राला समर्पित करतील. भारत सरकारच्या अणुऊर्जा विभागांतर्गत टाटा मेमोरियल सेंटर या अनुदानित संस्थेद्वारे 660 कोटी रुपयांहून अधिक किमतीचे हे रुग्णालय बांधण्यात आले आहे.
कर्करोग रुग्णालय हे 300 खाटांच्या क्षमतेचे टर्शरी केअर रुग्णालय आहे आणि शस्त्रक्रिया, रेडिओथेरपी आणि वैद्यकीय ऑन्कोलॉजी - केमोथेरपी, इम्युनोथेरपी आणि अस्थिमज्जा प्रत्यारोपण यासारख्या उपलब्ध उपचार पद्धतींचा वापर करून सर्व प्रकारच्या कर्करोगांवर उपचार करण्यासाठी आधुनिक सुविधांनी सुसज्ज आहे.
हे रुग्णालय संपूर्ण क्षेत्रात कर्करोग सुविधा आणि उपचारांसाठी "केंद्र" म्हणून काम करेल आणि संगरूरमधील 100 खाटांचे रुग्णालय त्याची "शाखा" म्हणून काम करेल.S.Tupe/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
उत्तर प्रदेशातील फतेहपूर येथील रस्ते अपघातात झालेल्या जीवितहानीबद्दल पंतप्रधानांकडून शोक व्यक्त
पंतप्रधान राष्ट्रीय मदत निधीतून पीडितांसाठी मदत केली जाहीर
नवी दिल्ली, 16 मे 2023
पंतप्रधान नरेंद्र मोदी यांनी उत्तर प्रदेशातील फतेहपूर जिल्ह्यातल्या रस्ते अपघातातील जीवित हानीबद्दल तीव्र दुःख व्यक्त केले आहे. मोदी यांनी पीडितांसाठी पंतप्रधान राष्ट्रीय मदत निधी  मधून सानुग्रह अनुदान जाहीर केले आहे.
पंतप्रधान कार्यालयाने ट्विट केले;
“उत्तर प्रदेशमधील फतेहपूर इथे झालेला रस्ते अपघात अत्यंत दुःखद आहे. या अपघातात ज्यांनी आपले प्रियजन गमावले आहेत त्यांच्या दुःखात मी सहभागी आहे. त्याचबरोबर जखमी झालेल्यांच्या प्रकृतीत लवकर सुधारणा व्हावी, अशी मी प्रार्थना करतो. राज्य सरकारच्या देखरेखीखाली स्थानिक प्रशासन पीडितांना सर्वतोपरी मदत पुरवत आहे : पंतप्रधान मोदी ”
“पंतप्रधान @narendramodi यांनी फतेहपूर येथील दुर्घटनेत प्राण गमावलेल्या व्यक्तीच्या कुटुंबांना 2 लाख रुपयांची मदत जाहीर केली आहे , तर जखमींना प्रत्येकी 50,000 रुपये देण्यात येतील. ”
S.Bedekar/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात तीन टक्क्याने घट
नवी दिल्ली, 16 नोव्हेंबर 2018
देशातील महत्त्वाच्या 91 धरणातल्या जलसाठ्यांमध्ये 15 नोव्हेंबर 2018 रोजी संपलेल्या सप्ताहामध्ये 103.735 अब्ज घनमीटर पाणी शिल्लक असून, एकूण साठवणूक क्षमतेच्या ते 64 टक्के इतके आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 15.92 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 51 टक्के पाणीसाठा उपलब्ध आहे.
हिमाचल प्रदेश, पंजाब, राजस्थान, उत्तराखंड, मध्य प्रदेश, छत्तीसगढ, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. झारखंड, ओदिशा, पश्चिम बंगाल, त्रिपुरा, गुजरात, महाराष्ट्र, उत्तर प्रदेश, आंध्रप्रदेश आणि तेलंगण या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
N.Sapre/S.Kane/P.Malandkar
(Visitor Counter : 34
रसायन आणि खते मंत्रालय
खते अनुदानातील थेट लाभ हस्तांतरणाच्या दुसऱ्या टप्प्याचा प्रारंभ
नवी दिल्ली, 10 जुलै 2019
केंद्रीय रसायने आणि खते मंत्री डी.व्ही.सदानंद गौडा यांनी आज खते अनुदानातील थेट लाभ हस्तांतरणाच्या दुसऱ्या टप्प्याची सुरुवात केली. मार्च 2018 मध्ये देशभरात पहिल्या टप्प्याची अंमलबजावणी करण्यात आली होती.
शासनात पारदर्शकता आणली तरच सरकारला लोकांच्या जीवनात सकारात्मक बदल घडवून आणता येईल असे गौडा यावेळी म्हणाले.
थेट लाभ हस्तांतरणाचे नवीन उपक्रम
डीबीटी डॅशबोर्ड-देशभरातल्या खतांच्या साठ्याबाबत माहिती या डॅशबोर्डवर मिळेल.
पीओएस सॉफ्टवेअर-बहुभाषिक सुविधेमुळे डीबीटी सॉफ्टवेअरमध्ये नोंदणी, लॉग इन आणि विक्रीसाठी आधार वर्च्युअल आयडी पर्याय उपलब्ध असेल.
डेस्कटॉप पीओएस आवृत्ती-खतांच्या विक्रीसाठी अतिवेगवान आणि सुरक्षित असे हे डेस्कटॉप सॉफ्टवेअर आहे.
M.Chopade/S.Kane/P.Kor
(Visitor Counter : 107
माहिती आणि प्रसारण मंत्रालय
52 व्या इफ्फीमधील आदरांजली विभागात बर्ट्रांड टवेर्नियर, ख्रिस्तोफर प्लमर, जॉन - क्लूड कॅरीये आणि जॉन - पॉल बेल्मोन्डो यांच्या चित्रपटांचा समावेश
भारतीय आंतरराष्ट्रीय चित्रपट महोत्सवात दरवर्षी चित्रपट उद्योगाने गमावलेल्या दिग्गजांचे चित्रपट या महोत्सवात दाखवून त्यांना आगळी श्रद्धांजली वाहिली जाते. 52व्या इफ्फी मध्ये आदरांजली विभागाद्वारे नजीकच्या भूतकाळात आपण गमावलेल्या ज्येष्ठांना आदरांजली दिली जाईल. या महोत्सवात बर्ट्रांड टवेर्नियर, ख्रिस्तोफर प्लमर, जॉन – क्लूड कॅरीये आणि जॉन - पॉल बेल्मोन्डो यांचे चित्रपट दाखवले जातील.
52 व्या इफ्फी मध्ये आदरांजली विभागात खालील चित्रपट दाखविण्यात येतील -
1. बर्ट्रांड टवेर्नियर
बर्ट्रांड टवेर्नियर कृत - अ संडे इन द कंट्री
फ्रांस | 1984 | फ्रेंच | 90 मी.| रंगीत
कथासार : मॉन्सुअर लॅडमिरल, हा वयोवृद्ध विधुर चित्रकार पॅरिसबाहेरच्या अस्ताव्यस्त पसरलेल्या घरात राहत असतो. एकदा त्याला भेटायला त्याचा मुलगा गोझागे येतो. तेव्हा लॅडमिरल त्याला असे संकेत देतो की, गोझागे हा अतिशय आळशी आहे आणि त्याने आपली बहिण आयरिन प्रमाणे उत्साही आणि मुक्त असावे. लॅडमिरलला देखील अधिक स्वतंत्र व्हावेसे वाटत असते. जेव्हा आयरिन त्यांच्या सोबत राहायला येते तेव्हा कुटुंबातला तणाव आणखी वाढतो.
2. ख्रिस्तोफर प्लमर
रिडली स्कॉट कृत ऑल द मनी इन द वर्ल्ड
अमेरिका, इंग्लंड | 2017 | इंग्लिश | 135 मी. | रंगीत
कलाकार: ख्रिस्तोफर प्लमर, मिशेल विलियम्स, मार्क वोह्ल्बर्ग, रोमिअन डूरीस, चार्ली प्लमर
कथासार: हा चित्रपट 16 वर्षाच्या जॉन पॉल गेटी III याचे अपहरण आणि त्याची आई गेलचे, त्याच्या अब्जाधीश आजोबांनी  खंडणीची रक्कम द्यावी म्हणून केलेले निकराचे प्रयत्न, या भोवती फिरतो. गेटी सिनियर याला नकार देतात. आपल्या मुलाचे आयुष्य अधांतरी असताना गेल आणि गेटी याचे सल्लागार मार्क वोह्ल्बर्ग, वेळे विरुद्धच्या शर्यतीत एकत्र येतात आणि शेवटी खऱ्या आणि टिकून राहणाऱ्या प्रेमाचे मोल पैशापेक्षा जास्त असते हे सिद्ध होते.
3. जॉन-क्लूड कॅरिये
अँट इटर्निटी'ज गेट - ज्युलियन श्नबेल
पटकथा: जॉन-क्लूड कॅरिये, लुई कुगलबर्ग, ज्युलियन श्नबेल
अमेरिका, फ्रांस | 2018 | इंग्लिश, फ्रेंच | 110 मी.| रंगीत
कथासार: हा चित्रपट सुप्रसिद्ध चित्रकार व्हिन्सेंट व्हॅन गॉ च्या चित्रांमधील विविध दृष्यांचा एक पुष्पगुच्छ आहे, व्हॅन गॉ च्या आयुष्यातील अनेक प्रसिद्ध घटना, त्याच्याविषयीच्या दंतकथा आणि काही चित्रे यावरुन इथे एक कथा बांधण्यात आली आहे. कला निर्मितीतून आपल्यातील हृदय जिवंत ठेवण्याची संधी आपल्याला मिळते जी आपल्या जीवनाचा उद्देश देणारी असते. व्हॅन गॉच्या आयुष्यात भयंकर अत्याचार आणि शोकांतिका होऊनहीं, तो अत्यंत समृद्ध असे आयुष्य जगला. ज्यात, जादू होती, निसर्गाशी संवाद होता आणि अस्तित्वाला अद्भुत शक्ती देणारे बळ होते. व्हॅन गॉ याची चित्रे अत्यंत आशावादी आहेत. त्याचा जगण्याकडे बघण्याचा हा विलक्षण दृष्टिकोन आपल्यासमोर काही अव्यक्त गोष्टीच्या माध्यमातून अतिशय ठळकपणे मांडला गेला आहे.
4. जॉन - लक गोडार्ड कृत जॉन - पॉल बेल्मोन्डो
ब्रेथलेस
देश | वर्ष | भाषा | कालावधी : फ्रान्स | 1960 | फ्रँच | 90 मिनिटे. |रंगीत
कलाकार: जीन-पॉल बेल्मोन्डो, जीन सेबेर्ग, डॅनियल बोलाँगर
कथासार: मिशेल, हा एक भुरटा चोर, एक कार चोरी करतो आणि त्याच प्रयत्नांत घाईगडबडीत एका पोलिस अधिकाऱ्याचा खून करतो. त्यामुळे, तो पळून जाऊन इटलीत लपण्याचा प्लान बनवतो तसेच त्याची प्रेयसी पॅट्रीशियाला त्याच्यासोबत यावं यासाठी तो तिचं मन वळवण्याचा प्रयत्न करतो.